open-index/open-wikipedia-markdown huggingface dataset:
Κέβιν ΜακΚίντ

Ο **Κέβιν ΜακΚίντ** (*Kevin McKidd*, 9 Αυγούστου 1973) είναι Σκωτσέζος ηθοποιός.

## Βιογραφικά Στοιχεία
Γεννήθηκε και πέρασε την παιδική του ηλικία στο Έλγιν, στο Μόρεϋ της Σκωτίας. Ήταν μέλος μιας τοπικής θεατρικής ομάδας που ονομάζεται The Morey Youth Theatre. Σαν έφηβος ήταν μέλος ενός ροκ συγκροτήματος, του Plan 9, το οποίο έκανε περιοδείες στα βόρεια της Σκωτίας και είχε επιτυχία σε τοπικό επίπεδο. Σχεδιάζοντας να σπουδάσει μηχανικός, γράφτηκε στο Πανεπιστήμιο του Εδιμβούργου αλλά τελικά τα παράτησε και φοίτησε στο Queen Margaret College στο Εδιμβούργο, όπου και σπούδασε την υποκριτική τέχνη. Ήταν επίσης μέλος της θεατρικής ομάδας του Πανεπιστημίου, του Bedlam Theatre. Σήμερα είναι παντρεμένος με την Τζέην ΜακΚίντ. Ζουν στο Μπεντφορντ με τα παιδιά τους, Joseph και Iona.

Ο πρώτος επαγγελματικός ρόλος του ΜακΚίντ ήταν στην τηλεοπτική σειρά «Father Ted», στο ρόλο του Πατέρα Ντίγκαν το 1996. Ανάμεσα στους ρόλους του τα επόμενα χρόνια είναι αυτός του Τόμμυ στην αμφιλεγόμενη ταινία «Trainspotting» και αυτός του Μάλκυ Τζόνσον στο «Small Faces». Το 2004, υποδύθηκε τον Τζέημς Χέμπορν , 4ο Κόμη του Μπόθγουελ, τρίτο σύζυγο της Μαρίας, της Βασίλισσας των Σκώτων, στη μίνι σειρά του BBC με τίτλο «Gunpowder, Treason & Plot». Κράτησε και έναν ρόλο στην ταινία «De-lovely». Την επόμενη χρονιά εμφανίστηκε σε μια ακόμη παραγωγή του BBC, με τίτλο «The Virgin Queen», όπου και κράτησε το ρόλο του Τόμας Χάουαρντ, 4ου Δούκα του Νόρφολκ. Την ίδια χρονιά εμφανίστηκε και στο «Βασίλειο των Ουρανών», την πολυδιαφημισμένη ταινία του Ρίντλεϋ Σκοτ. Στο βιογραφικό του προσέθεσε έναν ακόμη ρόλο σε τηλεοπτική σειρά του HBO/BBC, με τίτλο «Ρώμη», όπου και πρωταγωνιστεί στο ρόλο του στρατιωτικού/πολιτικού Λούκιου Βορένου, λαμβάνοντας καλές κριτικές.

Τα επόμενα χρόνια εμφανίστηκε στο prequel της «Σιωπής των Αμνών» με τίτλο «Hannibal Rising» (2007). Το φθινόπωρο του 2007, ο ΜακΚίντ υα εμφανιστεί στην αμερικανική σειρά επιστημονικής φαντασίας με τίτλο «Journeyman» στο NBC.

## Υποψηφιότητες και Βραβεύσεις
*1999: Κέρδισε το βραβείο International Fantasy Film του Fantasporto για την ταινία «The Acid House».
*2003: Ήταν υποψήφιος για το βραβείο καλύτερου ηθοποιού στα Βραβεία Ανεξάρτητου Βρετανικού Κινηματογράφου, για το ρόλο του στην ταινία «16 Years of Alcohol».
*2004:Ήταν υποψήφιος για το βραβείο καλύτερου Σκωτζέζου ηθοποιού στα βραβεία BAFTA της Σκωτίας, για την ταινία «16 Years of Alcohol».
*2005: Κέρδισε το βραβείο Golden FIPA στο Biarritz International Festival of Audiovisual Programming  για τη σειρά «Gunpowder, Treason & Plot».

## Φιλμογραφία

## Παραπομπές


## Πηγές
* Η αγγλόφωνη wikipedia.
* Η ιστοσελίδα του ηθοποιού στο IMDb.

## Εξωτερικοί σύνδεσμοι

* Ο Κέβιν ΜακΚίντ στο cine.gr.
* www.kevinmckiddonline.com

Κατηγορία:Σκωτσέζοι ηθοποιοί φωνής
Κατηγορία:Σκωτσέζοι ηθοποιοί κινηματογράφου
Κατηγορία:Σκωτσέζοι ηθοποιοί τηλεόρασης
Νικοτσάρας Δράμας

Ο **Νικοτσάρας** είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Ο Νικοτσάρας βρίσκεται στην πεδιάδα της Δράμας σε υψόμετρο 80 μέτρvn και σε απόσταση περίπου 9 χιλιόμετρα νοτιοδυτικά από το κέντρο της πόλης. Βόρεια του χωριού είναι ο Μυλοπόταμος, νότια ο Καλός Αγρός και δυτικά η Αργυρούπολη ενώ βορειοανατολικά προς νότια του χωριού περνάει η περιφερειακή Δράμας και βορειοδυτικά προς νότια η ΕΟ Δράμας - Σερρών. 

Το όνομα του χωριού είναι προς τιμήν του αρματολού Νικοτσάρα ενώ το παλιό του από την εποχή της τουρκοκρατίας ήταν *Εσκή-Κιόϊ.* Μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 79 προσφυγικές οικογένειες (302  άτομα). 

Έτσι αναφέρεται επίσημα μετά την απελευθέρωση το 1919 στο ΦΕΚ 251Α - 20/11/1919 να προσαρτάται στον τότε δήμο Δράμας. Το 1928 με το ΦΕΚ 81Α - 14/05/1928 μετονομάστηκε σε Νικοτσάρας. Σύμφωνα με το Σχέδιο Καλλικράτης αποτελεί τη δημοτική κοινότητα Νικοτσάρα που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή του 2021 έχει πληθυσμό 202 κατοίκους ενώ με αυτήν του 2001 είχε 309.

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας
Ελεύθερο Δημοκρατικό Κόμμα

Το **Ελεύθερο Δημοκρατικό Κόμμα** (γερμ.: *Freie Demokratische Partei, FDP*) είναι ένα κλασσικο-φιλελεύθερο πολιτικό κόμμα στην Γερμανία. Ιδρύθηκε το 1948 και σημερινός του πρόεδρός του είναι ο Κρίστιαν Λίντνερ. Η πολιτικές του κόμματος, συνδυάζουν στήριξη σε προσωπικές ελευθερίες, με ταυτόχρονη ελαχιστοποίηση του κράτους και σκληρά φιλελεύθερη οικονομική πολιτική.

Τον Δεκέμβριο του 1948 ο Τέοντορ Χόις εξελέγη πρώτος επικεφαλής του νεοσύστατου τότε Ελεύθερου Δημοκρατικού Κόμματος. Σήμερα ηγέτης του κόμματος είναι ο Κρίστιαν Λίντνερ.
thumb|100px|Logo 2013-2014
Το FDP έλαβε στις τελευταίες ομοσπονδιακές εκλογές του 2021 10,7% των ψήφων. Από τον Δεκέμβριο του 2021 συμμετέχει στην τρικομματική ομοσπονδιακή κυβέρνηση Σοσιαλιστών, Πρασίνων και Ελευθέρων Δημοκρατών με 4 υπουργεία, και ο Πρόεδρός του είναι Ομοσπονδιακός Υπουργός Οικονομικών.

## Παραπομπές


## Εξωτερικοί σύνδεσμοι
*  

Κατηγορία:Γερμανικά πολιτικά κόμματα
Κατηγορία:Φιλελεύθερα κόμματα
Νησί Τσάταμ

Το **Νησί Τσάταμ** είναι μακράν το μεγαλύτερο νησί του αρχιπελάγους των Νησιών Τσάταμ, στα νότια του Ειρηνικού ωκεανού, στην ανατολική ακτή της Νέας Ζηλανδίας. Το νησί πήρε το όνομά του από το ερευνητικό πλοίο *HMS Chatham*, που ήταν το πρώτο Ευρωπαικό πλοίο που χαρτογράφησε το νησί το 1791. Έχει έκταση 920 χλμ².

Το νησί είναι επίσης γνωστό και με δύο άλλα ονόματα, το Μαορί όνομα *Wharekauri* και το Μοριορί όνομα *Rekohu* (που σημαίνει ομιχλώδες ηλιόφως).

Η γεωγραφία του νησιού κυριαρχείται από τρία χαρακτηριστικά: δύο κόλπους και μία λιμνοθάλασσα. 

Ο κύριος καταυλισμός του νησιού, ο Γουαϊτάνγκι, βρίσκεται στον Κόλπο Βαϊτάνγκι.

## Παραπομπές

## Εξωτερικοί σύνδεσμοι

* Rekohu: Έκθεση για τις διεκδικήσεις Μοριορί και Ng?ti Mutunga στα Νησιά Τσάταμ

Κατηγορία:Νησιά της Νέας Ζηλανδίας
Βουδιστική σημαία

thumb|right|Η Βουδιστική σημαία
Η **Βουδιστική σημαία** είναι σημαία που σχεδιάστηκε για να συμβολίζει τον Βουδισμό. Σχεδιάστηκε το 1880 από την Επιτροπή Κολόμπο. Αργότερα ο Χένρυ Στιλ Όλτον, ένας από τους ιδρυτές και πρώτος πρόεδρος της Θεοσοφικής Κοινωνίας, έκανε κάποιες τροποποιητικές προτάσεις οι οποίες και υιοθετήθηκαν. Αναρτήθηκε για πρώτη φορά το 1885 στη Σρι Λάνκα και αποτελεί σύμβολο πίστης και ειρήνης. Τα πέντε χρώματα της σημαίας αντιπροσωπεύουν την αύρα που πήγασε από το σώμα του Βούδα όταν έφτασε στη Φώτιση:

 Μπλε: *Αγάπη, καλοσύνη, ειρήνη και συμπαντική ευσπλαχνία* 
 Κίτρινο: *Το Μέσο Μονοπάτι - αποφυγή ακροτήτων, κενό* 
 Κόκκινο: *Οι ευλογίες της πρακτικής - επίτευξη, σοφία, αρετή, τύχη και αξιοπρέπεια (φιλοτιμία)* 
 Λευκό: *Η αγνότητα του Ντάρμα - οδηγεί σε απελευθέρωση, πέραν του χώρου και του χρόνου* 
 Πορτοκαλί: *Οι διδαχές του Βούδα - σοφία*

## Παραλλαγές

File:Sasana Flag – Buddhist flag in Myanmar.png|Βουδιστική σημαία της Μπούρμα (Μιανμάρ)
File:Tibetan buddhist flag.svg|Βουδιστική σημαία του Θιβέτ
File:Nepal_Buddhist_flag.png|Βουδιστική σημαία του Νεπάλ
File:Japanese Buddhist flag.svg|Βουδιστική σημαία "γκοσικιμάκου" της Ιαπωνίας
File:Dharmacakra flag (Thailand).svg|Βουδιστική σημαία της Ταϊλάνδης (Η σημαία Νταρματσάκρα, *Θόνγκ Νταματσάκ*)
File:Red swastika flag.svg|Βουδιστική σημαία της Κορέας με τη σβάστικα
File:Jodo_Shinshu_buddhist_flag.svg|Βουδιστική σημαία του Τζόντο Σίνσου
File:Buddhist_flag_with_Dharma_wheel.png|Μια κοινή παραλλαγή με τον τροχό του Ντάρμα
File:Sanshokuki.svg|Σημαία της οργάνωσης Σόκα Γκακάι
File:Karmapa_flag.jpg|Σημαία Κάρμα Κάγκιου ("σημαία όνειρο" του 16ου Κάρμαπα)


## Εξωτερικοί σύνδεσμοι
* Βουδιστική σημαία  (FOTW)
* Γενικά Βουδιστικά σύμβολα

Κατηγορία:Βουδισμός
Κατηγορία:Σημαίες
Κασρ Άζρακ

Το **Κασρ Άζρακ** (Αραβικά:صر الأزرق, με λατινικούς χαρακτήρες Qasr Azraq) είναι μεγάλο οχυρό που βρίσκεται στην σημερινή ανατολική Ιορδανία. Είναι ένα από τα Κάστρα της Ερήμου και βρίσκεται στον δρόμο προς το Ιράκ, 13 χιλιόμετρα βορείως της διασταύρωσης της Άζρακ (Ιορδανία) και περίπου 10 χιλιόμ. ανατολικά του Αμμάν.

Το μέρος έχει κατοικηθεί από την προϊστορική εποχή. Το 1917 πέρασε εκεί τον χειμώνα ο Λόρενς της Αραβίας.

## Αρχιτεκτονική
Το κάστρο είναι κατασκευασμένο από τοπικό μαύρο βασάλτη και είναι τετράγωνο οικοδόμημα με τοίχους μήκους 80 μέτρων που περικλείουν ένα μεγάλο κεντρικό περιαύλιο. Στα μέσα του προαυλίου υπάρχει μικρό τζαμί. Σε κάθε γωνία του εξωτερικού τοίχου υπάρχει ένας μακρόστενος πύργος.

## Εξωτερικοί σύνδεσμοι
* Πληροφορίες για το Κασρ Άζρακ από το Asiatour

Αζρακ
Κατηγορία:Αραβική αρχιτεκτονική
Κατηγορία:Ρωμαϊκή αρχιτεκτονική
Βατούσα Λέσβου

Η **Βατούσα** ή **Βατούσσα** είναι χωριό της Λέσβου με 574 κατοίκους (απογραφή 2011). Αποτελεί μαζί με το χωριό Ρεύμα (24 κάτοικοι) Δημοτική Κοινότητα του νέου Δήμου Δυτικής Λέσβου, ενώ παλαιότερα αποτελούσε Δημοτικό Διαμέρισμα του Δήμου Λέσβου και ακόμη παλαιότερα Δ.Δ. του Δήμου Ερεσού-Αντίσσης.

Βρίσκεται στην βορειοδυτική πλευρά του νησιού, βορειοδυτικά του όρους Προφήτης Ηλίας σε υψόμετρο 280 μέτρα και συνορεύει με την Πτερούντα, το Σκαλοχώρι και την Άντισσα. Το όνομα του χωριού προέρχεται από την χλωρίδα της περιοχής, το θηλυκό *Βατόεσσα* που σημαίνει ότι αφθονεί σε βάτους.

## Ηφαιστειακός κρατήρας Βατούσας
Ο παραδοσιακός οικισμός της Βατούσας, όπως και τα χωριά Πτερούντα και Χίδηρα, βρίσκονται στο εσωτερικό ενός ηφαιστειακού κρατήρα. Ο κρατήρας αυτός έχει 6 χιλιομέτρα διάμετρο, αποτέλεσμα της ηφαιστειακής δραστηριότητας πριν από 21 περίπου, εκατομμύρια χρόνια. Με τα χρόνια η αρχική μορφή του κρατήρα αλλοιώθηκε. Σήμερα μπορούμε να παρατηρήσουμε μόνο κάποια υπολείμματα αυτού του μεγάλου ηφαιστείου.

## Πηγές
Μουσείο Φυσικής Ιστορίας Απολιθωμένου Δάσους Λέσβου

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Η Πατρίδα (Γερμανία)

**Η Πατρίδα** (γερμ.: *Die Heimat*), γνωστή ως το 2023 ως ***Εθνικοδημοκρατικό Κόμμα Γερμανίας (NPD)*** είναι Γερμανικό υπερεθνικιστικό πολιτικό κόμμα, συνυφασμένο και με ιδεολογίες που χαρακτηρίζονται ως νεοναζιστικές. Ιδρύθηκε το 1964, ενώ σημερινός ηγέτης του κόμματος είναι ο Φρανκ Φραντς.

Το NPD ιδρύθηκε στις 28 Νοεμβρίου 1964 και είναι διάδοχος του Γερμανικού Αυτοκρατορικού Κόμματος (γερμ.: *Deutsche Reichspartei*, *DRP*). Ο Ούντο Φόιγκτ ηγείται του κόμματος από το 1996. Το κόμμα δέχεται τη σημερινή σημαία της Γερμανίας, αλλά συνδέεται εντονότερα με τη μαύρη-άσπρη-κόκκινη σημαία που χρησιμοποιήθηκε σε διάφορες περιόδους της ιστορίας για να αντιπροσωπεύσει τον γερμανικό εθνικισμό. Παλαιότερα, το κόμμα είχε συνάψει δεσμούς με το ελληνικό νεοναζιστικό κόμμα της Χρυσής Αυγής.
right|thumb|150px|Το έμβλημα του Εθνικοδημοκρατικού Κόμματος Γερμανίας μέχρι το 2023.

Σύμφωνα με δημοσκόπηση του ARD, η πλειοψηφία των Γερμανών το θεωρεί ως μη δημοκρατικό και καταστρεπτικό για την εικόνα της χώρας κόμμα. Οι αντίπαλοι του κόμματος και τα ΜΜΕ, το βλέπουν ως *[[de facto]]* νεοναζιστικό κόμμα. Οι κατηγορίες για νεοναζισμό προκύπτουν από την αντίθεση του κόμματος στους μη-λευκούς, στους Εβραίους και στους Μουσουλμάνους που ζουν στη Γερμανία, καθώς επίσης και από τις συνεργασίες του Φόιγκτ με ιδεολόγους όπως ο Ντέιβιντ Ντιούκ (παλαιότερα βασικό στέλεχος της Κου Κλουξ Κλαν).

Η «Verfassungsschutz» ταξινομεί το κόμμα ως «απειλή στους συνταγματικούς κανόνες» λόγω της πολιτικής πλατφόρμας του και της φιλοσοφίας του. Στις εκλογές του 2009 έλαβε 1,8%.

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Ακροδεξιά πολιτικά κόμματα στη Γερμανία
Κατηγορία:Ευρωσκεπτικιστικά κόμματα
Κατηγορία:Αντισημιτισμός στη Γερμανία
Κατηγορία:Νεοναζισμός
Συγκρότημα εκτοξεύσεων 26

Το ***συγκρότημα εκτοξεύσεων*** πυραύλων με τον αριθμό ***LC-26*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. Χρησιμοποιήθηκε για την εκτόξευση πυραύλων τύπου Δία και Δίας C, και ιδιαίτερα για την εκτόξευση του Explorer 1, του πρώτου δορυφόρου των ΗΠΑ το 1958.

## Ιστορικό
Από την αρχή χρησιμοποιήθηκε για την εκτόξευση των βαλλιστικών βλημάτων δοκιμαστικών πτήσεων. Εκτός αυτού ήταν προορισμένο και είχε την αποστολή να χρησιμοποιηθεί σε περίπτωση πυρηνικού κρούσματος της Σοβιετικής Ένωσης ή και πυρηνικού πολέμου.

Στις 1 Φεβρουαρίου του 1958, η USAF εκτόξευσε από εδώ τον πρώτο δορυφόρο των ΗΠΑ, τον Explorer 1.

Σήμερα το συγκρότημα παρέχει στέγη στο Μουσείο Air Force Space and Missile Museum. Για την έκδοση άδειας εισόδου στο μουσείο του συγκροτήματος LC-26, καθώς και στα γειτονικά συγκροτήματα LC-5 και LC-6 το κοινό μπορεί να απευθύνεται στο κέντρο πληροφοριών του Kennedy Space Center.

## Εξωτερικοί σύνδεσμοι
* Air Force Space and Missile Museum virtual tour
* Official website

Κατηγορία:Συγκροτήματα εκτόξευσης πυραύλων Κέιπ Κανάβεραλ
Αεροδρόμιο Έελντε του Χρόνινγκεν

*Αεροδρόμιο Έελντε του Χρόνινγκεν*


200px


Γενικά



IATA
GRQ
ICAO
EHGG


Τύπος Αεροδρομίου
Πολιτικό




Χειριστής
Groningen Airport Eelde NV




Εξυπηρετεί
Χρόνινγκεν


Γεωγραφικές Συντεταγμένες
53° 07' 11"N

06° 34' 46" E





Διάδρομοι



Κατεύθυνση
Μήκος
Επιφάνεια



Πόδια
Μέτρα



05/23
5905
2500
Άσφαλτος



01/19
4921
1500
Άσφαλτος


Το **Αεροδρόμιο Έελντε του Χρόνινγκεν** (Groningen Airport Eelde) (IATA: **GRQ**, ICAO: **EHGG**) είναι πολιτικό αεροδρόμιο κοντά στην Έελντε της Ολλανδίας, στα νότια της πόλης του Χρόνινγκεν.

Υπάρχουν αρκετές προγραμματισμένες υπηρεσίες επιβατών προς το Χρόνινγκεν, αλλά το αεροδρόμιο χρησιμοποιείται κυρίως για πτήσεις τσάρτερ σε προορισμούς διακοπών σε Ελλάδα, Πορτογαλία, Ισπανία και Τουρκία. Το 2005 το αεροδρόμιο εξυπηρέτησε 163.000 επιβάτες. Αποτελεί την έδρα της Πτητικής Ακαδημίας της KLM και της Ολλανδικής Πτητικής Ακαδημίας (DFA).

## Αεροπορικές εταιρίες και προορισμοί

## Εξωτερικοί σύνδεσμοι

* Το Αεροδρόμιο Έελντε του Χρόνινγκεν (επίσημος διαδικτυακός χώρος)
* Airliners.net - φωτογραφίες από το Αεροδρόμιο Έελντε του Χρόνινγκεν

Κατηγορία:Αεροδρόμια στην Ολλανδία
Κατηγορία:Διεθνή αεροδρόμια
Κατηγορία:Χρόνινγκεν
Γκιούλα Ζιβότσκι

Ο **Γκιούλα Ζιβότσκι** (*Gyula Zsivótzky*, 25 Φεβρουαρίου 1937 – 29 Σεπτεμβρίου 2007) ήταν Ούγγρος σφυροβόλος, χρυσός Ολυμπιονίκης στη διοργάνωση της Πόλης του Μεξικού το 1968.

## Βιογραφία
Γεννήθηκε στη Βουδαπέστη στις 25 Φεβρουαρίου του 1937. Διακρίθηκε στο αγώνισμα της σφυροβολίας. Πήρε μέρος στους Ολυμπιακούς Αγώνες τέσσερις φορές κατακτώντας ένα χρυσό μετάλλιο, το 1968 στην Πόλη του Μεξικού και δύο αργυρά, το 1960 στη Ρώμη και το 1964 στο Τόκυο. Το 1972, στους Ολυμπιακούς Αγώνες του Μονάχου κατέλαβε την πέμπτη θέση. Κατέκτησε επίσης 3 μετάλλια σε Πανευρωπαϊκά Πρωταθλήματα, εκ των οποίων το ένα χρυσό, το 1962 στο Βελιγράδι, όπου κατέρριψε το ρεκόρ Ευρώπης με 69,64 μ. Τα άλλα δύο μετάλλια ήταν ένα αργυρό στη διοργάνωση της Βουδαπέστης, το 1966 και ένα χάλκινο στη Στοκχόλμη, το 1958. Ήταν πρωταθλητής Ουγγαρίας στη σφυροβολία για 13 συνεχόμενα χρόνια, από το 1958 έως το 1970. Στη διάρκεια της καριέρας του πέτυχε δύο φορές παγκόσμιο ρεκόρ στη σφυροβολία, στις 4 Σεπτεμβρίου του 1965 στο Ντέμπρετσεν με επίδοση 73,74 μέτρα και στις 14 Σεπτεμβρίου του 1968 στη Βουδαπέστη με επίδοση 73.76 μέτρα.

Πέθανε στη γενέτειρά του, στις 29 Σεπτεμβρίου 2007. Ο γιος του, Ατίλα Ζιβότσκι (γεννήθηκε το 1977) είναι δεκαθλητής.

## Παραπομπές


## Εξωτερικοί σύνδεσμοι
*Gyula Zsivótzky Sports-reference 

Κατηγορία:Ούγγροι αθλητές του στίβου
Κατηγορία:Ούγγροι Ολυμπιονίκες
Κατηγορία:Σφυροβόλοι
Κατηγορία:Ούγγροι αθλητές του στίβου στους Θερινούς Ολυμπιακούς Αγώνες
Κατηγορία:Χρυσοί Ολυμπιονίκες του στίβου 
Κατηγορία:Αργυροί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Αθλητές του στίβου στη Θερινή Πανεπιστημιάδα 1959
Κατηγορία:Αθλητές του στίβου στη Θερινή Πανεπιστημιάδα 1961
Κατηγορία:Αθλητές του στίβου στη Θερινή Πανεπιστημιάδα 1963
Κατηγορία:Αθλητές του στίβου στη Θερινή Πανεπιστημιάδα 1965
Κατηγορία:Κάτοχοι μεταλλίων του Ουγγρικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Ουράνια μηχανική

Η **Ουράνια Μηχανική** (Αγγλικα: **Celestial Mechanics**) αποτελεί έναν από τους βασικούς κλάδους της Αστρονομίας. Κύριο αντικείμενο έρευνας και μελέτης είναι οι φυσικοί νόμοι επί των οποίων βασίζονται οι κινήσεις των ουρανίων σωμάτων και οι τροχιές τους εξετάζοντας την κινηματική και δυναμική αυτών. 

Πατέρας και θεμελιωτής της Ουράνιας Μηχανικής θεωρείται ο Γιοχάνες Κέπλερ (*Johannes Kepler*, 1571-1630), ο οποίος διετύπωσε τους τρεις περίφημους νόμους των πλανητικών κινήσεων, που φέρουν το όνομά του, και ο Νεύτων (*Newton*), (Νόμος της παγκόσμιας έλξης).
Οι νόμοι των Kepler και Newton ισχύουν και σήμερα σε ικανοποιητική προσέγγιση.

Η σύγχρονη Ουράνια Μηχανική αναζητά καλύτερες προσεγγίσεις στη Θεωρία των Διαταραχών (Perturbation Theory).

## Δείτε επίσης
* Αστρομετρία
* Σφαιρική αστρονομία
* Αστροφυσική
* Ραδιοαστρονομία
* Κοσμογραφία

Κατηγορία:Κλασική μηχανική

Ουρανια
Συγκρότημα εκτοξεύσεων 21

Το ***συγκρότημα εκτοξεύσεων*** πυραύλων με τον αριθμό ***LC-21*** στο ακρωτήριο Κανάβεραλ είναι πολεμική (και όχι διαστημική) βάση της Πολεμικής Αεροπορίας στην  περιοχή του νησιού Μέριτ (Merritt) στην Φλόριντα. 

## Ιστορικό
Η ανέγερση του ασυνήθιστου αυτού συγκροτήματος έγινε την ίδια εποχή με το LC-22 το 1956 και προοριζόντουσαν και τα δυο για την εκτόξευση των πτερωτών πυραύλων τύπου Goose της αμερικάνικης πολεμικής αεροπορίας. Ο πρώτος πύραυλος αυτού του τύπου εκτοξεύθηκε στις 24 Ιουλίου 1958 από εδώ. Μέχρι τον Δεκέμβριο του 1958 ακολούθησαν άλλες τρεις πτήσεις.

Στην συνέχεια το συγκρότημα αναδιαρθρώθηκε για να προσαρμοσθεί στις ανάγκες των νέων πυραύλων τύπου Mace. Μέχρι τις 17 Ιουλίου 1963 πραγματοποιήθηκαν 37 εκτοξεύσεις πυραύλων  Mace, που εκτός από μία αποτυχία όλες ήταν επιτυχείς. Στις 12 Ιανουαρίου 1962 έγινε διπλή εκτόξευση δυο πυραύλων.

## Περιγραφή του συγκροτήματος
Το συγκρότημα συμπεριλαμβάνει δυο αίθουσες εκτοξεύσεων. Από το έδαφος ξεκινούσαν ράγες που κατέληγαν στην έξοδο απογείωσης κάμποσα μέτρα ψηλά στον πρόσθιο τοίχο της αίθουσας. Οι πύραυλοι ήταν τοποθετημένοι στις ράγες που είχαν γωνία 20° ως προς το έδαφος και απογειωνόντουσαν σαν αεροπλάνο. Πίσω από τις ράγες ήταν μονταρισμένο το τεράστιο στόμιο ενός σωλήνα που διοχέτευε τα καυσαέρια της εκτόξευσης έξω από την αίθουσα.

## Εξωτερικοί σύνδεσμοι
* Complex 21 (αγγλ.)
* LC-21 από τον Astronautix.com (αγγλ.)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Αδελφές... Ψυχές

Το ***Poltergay*** είναι γαλλική ταινία που βασίζεται σε ιδέα του Εκτόρ Καμπέγιο Ρέιες. Η ταινία σκηνοθετήθηκε από τον Ερίκ Λαβαίν και το σενάριο υπογράφουν οι Εκτόρ Καμπέγιο Ρέιες και Ερίκ Λαβαίν. Η παγκόσμια πρεμιέρα της ταινίας έγινε στις 25 Οκτωβρίου 2006. Στην Ελλάδα η ταινία έκανε πρεμιέρα στις 2 Αυγούστου 2007 υπό τον τίτλο **Αδερφές Ψυχές**. 

## Πλοκή
Η Έμμα και ο Μαρκ,νεαρό ζευγάρι, μετακομίζουν σε ένα σπίτι που δεν έχει κατοικηθεί τα τελευταία τριάντα χρόνια. Αυτό που δεν ξέρουν είναι ότι το 1979, σε μια σπηλιά κάτω από το σπίτι, υπήρχε μια γκέι ντίσκο, η οποία είχε καεί μετά από βραχυκύκλωμα, αφήνοντας πίσω της πέντε αγνοούμενα πτώματα. Σήμερα, το σπίτι είναι στοιχειωμένο από τα φαντάσματα πέντε γκέι φετιχιστών. Ωστόσο, ο μόνος που μπορεί να τους δει είναι ο Μαρκ, του οποίου τα οράματα οδηγούν την Έμμα να φύγει. Τα φαντάσματα, συγκινημένα από τα προβλήμετα του Μαρκ, κάνουν ό,τι δυνατόν να τον βοηθήσουν να κερδίσει πάλι την κοπέλα του.

## Εξωτερικοί σύνδεσμοι
* Επίσημη ιστοσελίδα 

Κατηγορία:Γαλλικές ταινίες της δεκαετίας 2000
Κατηγορία:Ταινίες του 2006
Κατηγορία:Γαλλικές κωμικές ταινίες
Κατηγορία:Γαλλόφωνες ταινίες
Δήμος Ανωγείων

Ο **Δήμος Ανωγείων** με έδρα την ομώνυμη κωμόπολη βρίσκεται στα ανατολικά της Περιφερειακής Ενότητας Ρεθύμνης και της τέως Επαρχίας Μυλοποτάμου. 

Εκτός από τα Ανώγεια, περιέχει μόνο τον οικισμό Σίσαρχα. 

Πρόκειται για ορεινό δήμο και βρίσκεται στους πρόποδες του Ψηλορείτη. Έχει έκταση 130,958 τ.χλμ. και σύμφωνα με την Απογραφή του 2021, έχει 2.240 κατοίκους. 

Ο Δήμος προήλθε τιμής ένεκεν το 1947 (πρίν ήταν Κοινότητα) και παρέμεινε αμετάβλητος με την εφαρμογή του Προγράμματος «Καλλικράτης».
μικρογραφία|459x459px

## Διοικητική διαίρεση

## Εξωτερικοί σύνδεσμοι

* Δήμος Ανωγείων (Ιστότοπος Δήμου Ανωγείων)
*Ανωγή  (Η Εφημερίδα των Ανωγειανών όπου Γης)

## Διοικητικές μεταβολές

## Διατελέσαντες δήμαρχοι

## Παραπομπές
[μικρογραφία|'''Το σπίτι του [Νίκος Ξυλούρης|Νίκου Ξυλούρη στα Ανώγεια'''|244x244εσ]]
## Χάρτης
*


Κατηγορία:Δήμοι της περιφερειακής ενότητας Ρεθύμνης
Δήμος Αρκαδίου

Ο **Δήμος Αρκαδίου** ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρεθύμνης. Βρισκόταν στα βόρεια του νομού Ρεθύμνης και είχε σαν έδρα το χωριό Άδελε. Πρόκειται για παραθαλάσσιο και ημιορεινό δήμο, το νότιο τμήμα του οποίου βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 5.644 κατοίκους και έκταση 123.027 στρέμματα.

Ο δήμος περιλάμβανε 13 δημοτικά διαμερίσματα:

: ** [[Δημοτικό διαμέρισμα Άδελε Ρεθύμνου|Δ.δ. Άδελε]] **
::* το Άδελε
::* η Αγία Παρασκευή
::* ο Αδελιανός Κάμπος
: ** [[Δημοτικό διαμέρισμα Αμνάτου Ρεθύμνου|Δ.δ. Αμνάτου]] **
::* η Αμνάτος
::* τα Καψαλιανά
::* η Μονή Αρκαδίου
::* ο Πίκρης
: ** Δ.δ. Αρχαίας Ελεύθερνας ** (Πρινέ) -- η Αρχαία Ελεύθερνα (τ. ο Πρινές)
: ** Δ.δ. Ελευθέρνης ** -- η Ελεύθερνα
: ** [[Δημοτικό διαμέρισμα Έρφων Ρεθύμνου|Δ.δ. Έρφων]] **
::* οι Έρφοι
::* ο Άγιος Νικόλαος
::* η Άνω Βιρανεπισκοπή
::* η Βιρανεπισκοπή
::* η Μαγνησία
: ** Δ.δ. Κυριάννας ** -- η Κυριάννα
: ** [[Δημοτικό διαμέρισμα Μέσης Ρεθύμνου|Δ.δ. Μέσης]] **
::* η Μέση
::* η Αγία Τριάδα
::* η Λούτρα
: ** [[Δημοτικό διαμέρισμα Παγκαλοχωρίου Ρεθύμνου|Δ.δ. Παγκαλοχωρίου]] **
::* το Παγκαλοχώρι
::* το Σφακάκι
: ** [[Δημοτικό διαμέρισμα Πηγής Ρεθύμνου|Δ.δ. Πηγής]] **
::* η Πηγή
::* ο Άγιος Δημήτριος
::* ο Πηγιανός Κάμπος
: ** [[Δημοτικό διαμέρισμα Πρίνου Ρεθύμνου|Δ.δ. Πρίνου]] **
::* ο Πρίνος
::* η Σκαλέτα
: ** [[Δημοτικό διαμέρισμα Σκουλουφίων Ρεθύμνου|Δ.δ. Σκουλουφίων]] **
::* τα Σκουλούφια
::* οι Ρούπες
: ** [[Δημοτικό διαμέρισμα Χαμαλευρίου Ρεθύμνου|Δ.δ. Χαμαλευρίου]] **
::* το Χαμαλεύρι
::* το Αστέριον
::* ο Σταυρωμένος
: ** [[Δημοτικό διαμέρισμα Χαρκίων Ρεθύμνου|Δ.δ. Χαρκίων]] **
::* τα Χάρκια
::* το Καβούσι

## Εξωτερικοί σύνδεσμοι
*Τουριστικός οδηγός Δήμου Αρκαδίου
*Η επίσημη ιστοσελίδα του δήμου Αρκαδίου
*Στοιχεία για τον δήμο Αρκαδίου από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Ρεθύμνης
Δήμος Γεροποτάμου

Ο **Δήμος Γεροποτάμου** ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μυλοποτάμου. Βρισκόταν στα βόρεια και ανατολικά του νομού Ρεθύμνης και είχε σαν έδρα το Πέραμα. Πρόκειται για παραθαλάσσιο και ημιορεινό δήμο, το νότιο τμήμα του οποίου βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 8.323 κατοίκους και έκταση 194.590 στρέμματα.

Ο δήμος περιλάμβανε 16 δημοτικά διαμερίσματα:

: ** [[Δημοτικό διαμέρισμα Περάματος Ρεθύμνου|Δ.δ. Περάματος]] **
::* το Πέραμα
::* η Δάφνη
: ** [[Δημοτικό διαμέρισμα Αγγελιανών Ρεθύμνου|Δ.δ. Αγγελιανών]] **
::* τα Αγγελιανά
::* το Χάνι Αλεξάνδρου
::* τα Χανοθιανά
: ** [[Δημοτικό διαμέρισμα Αγίου Μάμαντος Ρεθύμνου|Δ.δ. Αγίου Μάμαντος]] **
::* ο Άγιος Μάμας
::* ο Αβδελλάς
::* το Αργουλιό
::* το Καστρί
: ** [[Δημοτικό διαμέρισμα Αλφάς Ρεθύμνου|Δ.δ. Αλφάς]] **
::* η Αλφά
::* ο Καλλέργος
::* το Σκορδίλο
: ** [[Δημοτικό διαμέρισμα Αχλαδέ Ρεθύμνου|Δ.δ. Αχλαδέ]] **
::* ο Αχλαδές
::* τα Σιριπιδιανά
::* τα Σολοχιανά
: ** [[Δημοτικό διαμέρισμα Καλανδαρές Ρεθύμνου|Δ.δ. Καλανδαρές]] **
::* η Καλανδαρέ
::* ο Καλαμάς
: ** [[Δημοτικό διαμέρισμα Μαργαριτών Ρεθύμνου|Δ.δ. Μαργαριτών]] **
::* οι Μαργαρίτες
::* το Άνω Τριπόδο
::* τα Βεργιανά
::* τα Κυνηγιανά
::* η Λαγκά
::* τα Πιγουνιανά
::* τα Πλευριανά
::* ο Σταυρωμένος
::* τα Τζαννακιανά
: ** [[Δημοτικό διαμέρισμα Μελιδονίου Ρεθύμνου|Δ.δ. Μελιδονίου]] **
::* το Μελιδόνιον
::* η Βλυχάδα
::* ο Εξάντης
::* το Μπαλί
: ** Δ.δ. Μελισσουργακίου ** -- το Μελισσουργάκιον
: ** Δ.δ. Ορθέ ** -- ο Ορθές
: ** [[Δημοτικό διαμέρισμα Πανόρμου Ρεθύμνου|Δ.δ. Πανόρμου]] **
::* Το Πάνορμο
::* η Λαύρις
: ** Δ.δ. Πασαλιτών ** -- οι Πασαλίτες
: ** Δ.δ. Ρουμελής ** -- η Ρουμελή
: ** [[Δημοτικό διαμέρισμα Σισών Ρεθύμνου|Δ.δ. Σισών]] **
::* οι Σίσες
::* η Αλμυρίδα
: ** Δ.δ. Σκεπαστής ** -- η Σκεπαστή
: ** [[Δημοτικό διαμέρισμα Χουμερίου Ρεθύμνου|Δ.δ. Χουμερίου]] **
::* το Χουμέρι
::* ο Γαρίπας
::* τα Κεραμωτά
::* ο Κρασούνας

## Εξωτερικοί σύνδεσμοι
*Στοιχεία για τον δήμο Γεροποτάμου από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Ρεθύμνης
Συγκρότημα εκτοξεύσεων 20

Το ***συγκρότημα εκτοξεύσεων*** πυραύλων με τον αριθμό ***LC-20*** στο ακρωτήριο Κανάβεραλ είναι διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. Βρίσκεται μεταξύ των συγκροτημάτων LC-19 και LC-34, στο βόρειο τέρμα του συμπλέγματος συγκροτημάτων εκτόξευσης διηπειρωτικών βαλλιστικών βλημάτων (αγγλ. Intercontinental Ballistic Missile, ICBM). Στο σύμπλεγμα των ICBM, το συγκρότημα αυτό έχει χρησιμοποιηθεί περισσότερο από τα άλλα.

## Ιστορικό
Μαζί με τα συγκροτήματα LC-15, LC-16 και LC-19, το συγκρότημα LC-20 κατασκευάστηκε στις αρχές του 1959 για τις εκτοξεύσεις του προγράμματος Τιτάνας Ι, τροποποιήθηκε το 1964 για τους πυραύλους Τιτάνας ΙΙΙ, και τροποποιήθηκε ξανά προς το τέλος της δεκαετίας του '80 για τους πυραύλους Starbird στα πλαίσια της αποστολής Starlab. 

Στις 1 Ιουλίου 1960 έγινε η πρώτη εκτόξευση, ένας πύραυλος Τιτάνας Ι, ο οποίος ανατινάχτηκε σε ύψος 90 μέτρων πάνω από την εξέδρα. Στους επόμενους μήνες εκτοξεύθηκαν άλλοι δεκαπέντε Τιτάνες Ι καθώς και τέσσερις ή πέντε Τιτάνες ΙΙΙ.  

Το συγκρότημα σταμάτησε να λειτουργεί στις 6 Μαΐου 1964 και έκλεισε το 1996 για να επαναλειτουργήσει το 1999 υπό την διεύθυνση της υπηρεσίας εμπορικών εκτοξεύσεων Florida Spaceport για να υποβοηθήσει νέες εγκαταστάσεις εκτοξεύσεων. Με την επανενεργοποίηση διεξάχθηκαν διάφορες βελτιώσεις της εξέδρας εκτοξεύσεων Α και την οικοδόμηση ενός νέου κτηρίου κατά μήκος του περιμετρικού δρόμου, βορειοανατολικά του οχυρού καταφύγιου. Νέα ηλεκτρονικά συστήματα για την εκτόξευση μικρών πυραύλων εγκαταστάθηκαν απευθείας στο έδαφος. Περαιτέρω κτίστηκε και δεύτερη εξέδρα.

Σήμερα το συγκρότημα χρησιμοποιείται από το Κέντρο Ανάπτυξης Προηγμένης Τεχνολογίας (ATDC) της NASA, ένα πρόγραμμα υπό την καθοδήγηση της NASA για την ανάπτυξη υποδομής δοκιμών, επίδειξης και αξιολόγησης νέας τεχνολογίας διαστημοδρομίων.

## Εξωτερικοί σύνδεσμοι
* LC-20 από τον Astronautix.com (αγγλ.)
* Περιγραφή των εργασιών αναμόρφωσης (αγγλ.)
* Spaceport Authority Selects Lockheed Martin to Operate Launch Pads (αγγλ.)
* Webcams του συγκροτήματος 
* Φωτογραφίες

Κατηγορία:Συγκροτήματα εκτόξευσης πυραύλων Κέιπ Κανάβεραλ
Δήμος Λαππαίων

Ο **Δήμος Λαππαίων** ήταν δήμος του Νομού Ρεθύμνης, που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, οι οποίες αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Ρεθύμνης. Βρισκόταν στα δυτικά του Νομού Ρεθύμνης και είχε ως έδρα το χωριό Επισκοπή. Σύμφωνα με την απογραφή του 2001 ο δήμος είχε συνολικά 2.628 κατοίκους και έκταση 41.532 στρέμματα.

Ο δήμος περιλάμβανε τα εξής 8 δημοτικά διαμερίσματα και 13 οικισμούς:

: **[[Δημοτικό διαμέρισμα Επισκοπής Λαππαίων Ρεθύμνης|Δ.δ. Επισκοπής]]**
::* η Επισκοπή
::* ο Πύργος
: **Δ.δ. Αργυρουπόλεως** -- η Αργυρούπολις
: **Δ.δ. Αρχοντικής** -- η Αρχοντική
: ** [[Δημοτικό διαμέρισμα Βιλανδρέδου Ρεθύμνου|Δ.δ. Βιλανδρέδου]] **
::* το Βιλανδρέδο
::* οι Αλώνες
::* το Αρολίθι(ο)
::* το Ρουμπάδο
: **Δ.δ. Καρωτής** -- η Καρωτή
: **Δ.δ. Κάτω Πόρου** -- ο Κάτω Πόρος με τον ιστορικό οικισμό Νησί έως το 1961
: **Δ.δ. Κούφης** -- η Κούφη
: **[[Δημοτικό διαμέρισμα Μυριοκεφάλων Ρεθύμνου|Δ.δ. Μυριοκεφάλων]]**
::* τα Μυριοκέφαλα
::* η Μαρουλού

## Εξωτερικοί σύνδεσμοι
* Στοιχεία για τον δήμο Λαππαίων από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Ρεθύμνης
Δήμος Λάμπης

Ο **Δήμος Λάμπης** είναι δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγίου Βασιλείου. Βρισκόταν στα νότια και ανατολικά του νομού Ρεθύμνης και είχε σαν έδρα το Σπήλι. Πρόκειται για παραθαλάσσιο και ημιορεινό δήμο, ο οποίος βρεχόταν από το Λιβυκό πέλαγος ενώ το βόρειο τμήμα του βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 6.133 κατοίκους και έκταση 220.836 στρέμματα.

Ο δήμος περιλάμβανε 16 δημοτικά διαμερίσματα:

: ** [[Δημοτικό διαμέρισμα Σπηλίου Ρεθύμνου|Δ.δ. Σπηλίου]] **
::* το Σπήλι
::* τα Δαριβιανά
::* τα Παξιμάδια Ένα (*νησίδα*)
::* τα Παξιμάδια Δύο (*νησίδα*)
: ** [[Δημοτικό διαμέρισμα Αγίας Γαλήνης Ρεθύμνου|Δ.δ. Αγίας Γαλήνης]] **
::* η Αγία Γαλήνη
::* ο Ξηρόκαμπος
: ** [[Δημοτικό διαμέρισμα Ακουμίων Ρεθύμνου|Δ.δ. Ακουμίων]] **
::* τα Ακούμια
::* οι Βρύσες
::* η Τριόπετρα
: ** [[Δημοτικό διαμέρισμα Αρδάκτου Ρεθύμνου|Δ.δ. Αρδάκτου]] **
::* ο Άρδακτος
::* η Αγία Παρασκευή
::* τα Ακτούντα
::* ο Βάτος
: ** Δ.δ. Δριμίσκου ** -- η Δρίμισκος
: ** Δ.δ. Καρινών ** -- οι Καρίνες
: ** [[Δημοτικό διαμέρισμα Κεντροχωρίου Ρεθύμνου|Δ.δ. Κεντροχωρίου]] **
::* το Κεντροχώρι
::* ο Πλατανές
: ** [[Δημοτικό διαμέρισμα Κεραμέ Ρεθύμνου|Δ.δ. Κεραμέ]] **
::* ο Κεραμές
::* ο Αγαλιανός
::* η Αγία Φωτεινή
: ** [[Δημοτικό διαμέρισμα Κισσού Ρεθύμνου|Δ.δ. Κισσού]] **
::* ο Κισσός
::* ο Κισσού Κάμπος
: ** [[Δημοτικό διαμέρισμα Κρύας Βρύσης Ρεθύμνου|Δ.δ. Κρύας Βρύσης]] **
::* η Κρύα Βρύση
::* η Νέα Κρύα Βρύση
: ** Δ.δ. Λαμπινής ** -- η Λαμπινή
: ** [[Δημοτικό διαμέρισμα Μελάμπων Ρεθύμνου|Δ.δ. Μελάμπων]] **
::* οι Μέλαμπες
::* ο Άγιος Γεώργιος
: ** Δ.δ. Μουρνές ** -- η Μουρνέ
: ** [[Δημοτικό διαμέρισμα Μυξόρρουμα Ρεθύμνου|Δ.δ. Μυξόρρουμα]] **
::* το Μυξόρρουμα
::* η Αγία Πελαγία
::* το Άνω Μυξόρρουμα
::* το Φρατί
: ** Δ.δ. Ορνές ** -- η Ορνέ
: ** [[Δημοτικό διαμέρισμα Σακτουρίων Ρεθύμνου|Δ.δ. Σακτουρίων]] **
::* τα Σακτούρια
::* ο Άγιος Παύλος
::* τα Κάτω Σακτούρια

## Εξωτερικοί σύνδεσμοι
*Στοιχεία για τον δήμο Λάμπης από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Ρεθύμνης
Δήμος Ρεθύμνης (πρόγραμμα Καποδίστριας)

Ο **Δήμος Ρεθύμνης** βρίσκεται στα βόρια του νομού Ρεθύμνης και έχει σαν έδρα το την πρωτεύουσα του νομού Ρέθυμνο. Πρόκειται για παραθαλάσσιο δήμο ο οποίος, σύμφωνα με την απογραφή του 2001, έχει συνολικά 31.687 κατοίκους και έκταση 126.456 στρέμματα.

Ο δήμος περιλαμβάνει 12 δημοτικά διαμερίσματα:

: ** [[Δημοτικό διαμέρισμα Ρεθύμνης|Δ.δ. Ρεθύμνης]] **
::* το Ρέθυμνο
::* η Αγία Ειρήνη
::* τα Ανώγεια
::* ο Γάλλος
::* το Γιαννούδι
::* το Μεγάλο Μετόχι
::* το Μικρό Μετόχι
::* το Ξηρό Χωρίο
::* τα Τρία Μοναστήρια
: ** [[Δημοτικό διαμέρισμα Αρμένων Ρεθύμνου|Δ.δ. Αρμένων]] **
::* οι Αρμένοι
::* ο Άγιος Γεώργιος
::* ο Σωματάς
::* ο Φωτεινός
: ** [[Δημοτικό διαμέρισμα Γουλεδιανών Ρεθύμνου|Δ.δ. Γουλεδιανών]] **
::* τα Γουλεδιανά
::* η Γενή
: ** [[Δημοτικό διαμέρισμα Καρές Ρεθύμνου|Δ.δ. Καρές]] **
::* η Καρέ
::* το Αμπελάκι
: ** Δ.δ. Καστέλλου ** -- ο Κάστελλος
: ** Δ.δ. Κούμων ** -- οι Κούμοι
: ** [[Δημοτικό διαμέρισμα Μαρουλά Ρεθύμνου|Δ.δ. Μαρουλά]] **
::* ο Μαρουλάς
::* το Δίλοφο
: ** Δ.δ. Όρους ** -- το Όρος
: ** Δ.δ. Πρασιών ** -- οι Πρασιές
: ** Δ.δ. Ρουσσοσπιτίου ** -- το Ρουσσοσπίτι
: ** [[Δημοτικό διαμέρισμα Σελλίου Ρεθύμνου|Δ.δ. Σελλίου]] **
::* το Σελλί
::* η Μύρθιος
: ** [[Δημοτικό διαμέρισμα Χρομοναστηρίου Ρεθύμνου|Δ.δ. Χρομοναστηρίου]] **
::* το Χρομοναστήρι
::* τα Καπεδιανά
::* οι Μύλοι
::* οι Πρινέδες
Εμφανίζει μεγάλη τουριστική κίνηση κατά την διάρκεια του καλοκαιριού ενώ οι 7000 και πλέον ενεργοί φοιτητές καθιστούν την πόλη ιδιαίτερα ζωντανή κατά την υπόλοιπη περίοδο του χρόνου. Ο πληθυσμός της πόλης ανέρχεται στους 31.687 κατοίκους (απογραφή 2001). Είναι η τρίτη σε πληθυσμό πρωτεύουσα των νομών της Κρήτης μετά το Ηράκλειο και τα Χανιά ενώ βρίσκεται μπροστά απο τον Άγιο Νικόλαο.

Ιστορική αναδρομή Νομού Ρεθύμνης

Το νησί που από πολλούς χαρακτηρίστηκε ως μια δεύτερη Ελλάδα, το νησί στο οποίο γεννήθηκαν άνθρωποι των Τεχνών και των Γραμμάτων που τιμήθηκαν και αναγνωρίστηκαν διεθνώς, το νησί του Δομίνικου Θεοτοκόπουλου, του Βιτσέντζου Κορνάρου, του Γεώργιου Χορτάτζη, του Νίκου Καζαντζάκη, του Μίκη Θεοδωράκη, του Ελευθέριου Βενιζέλου, το νησί που αποτέλεσε πόλο έλξης και πηγή έμπνευσης συγγραφέων και καλλιτεχνών όλου του κόσμου...η Κρήτη!

Πολυτάραχη πραγματικά η Ιστορία που κρύβει η Μεγαλόνησος, πολυτάραχο και το ιστορικό παρελθόν ενός από τους τέσσερεις μεγάλους- κατά πολλές έννοιες- Νομούς του νησιού, του Νομού Ρεθύμνης και το Ρέθυμνο.

## Εξωτερικοί σύνδεσμοι
*Η επίσημη ιστοσελίδα του δήμου Ρεθύμνης
*Στοιχεία για τον δήμο Ρεθύμνης από το Υπουργείο Εσωτερικών, Δημόσιας Διοίκησης και Αποκέντρωσης 
** Ρέθυμνο Κρήτης
** GOODnet.gr Ειδήσεις,Φόρουμ, Οδηγός αγοράς.  Η πύλη του Ρεθύμνου στο Internet!
** Πληροφορίες για το Ρέθυμνο Κρήτης Το Ρέθυμνο e-λεκτρονικά!
** ΕΠΙΣΗΜΗ ΙΣΤΟΣΕΛΙΔΑ ΤΗΣ ΝΟΜΑΡΧΙΑΚΗΣ ΕΠΙΤΡΟΠΗΣ ΤΟΥΡΙΣΤΙΚΗΣ ΠΡΟΒΟΛΗΣ ΡΕΘΥΜΝΗΣ
** ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΡΕΘΥΜΝΟΥ Νομαρχία Ρεθύμνης Πρότυπο:Επέκταση γεωγραφία Ελλάδας

 

Κατηγορία:Δήμοι της περιφερειακής ενότητας Ρεθύμνης
Γήταυρος

Ο **Γήταυρος** στην ελληνική μυθολογία ήταν ένα τέρας με ακαθόριστη μορφή που, κατά τη λαϊκή παράδοση, εμφανιζόταν κοντά σε έλη, λίμνες ή στους βυθούς των ποταμών και έβγαζε τρομακτικούς μυκηθμούς, που κατ' άλλους έμοιαζαν με αυτούς του ταύρου και κατ' άλλους με φοβερά ανθρώπινα μουγκρητά. Παραπέρα, όταν ακούγονταν οι μυκηθμοί αυτοί συνδυάστηκαν με μελλοντικές συμφορές. Ο Αριστοτέλης (*Προβλ.* κε΄ 2 937, β΄ 38) αποδίδει τους ήχους αυτούς στη ροή του αέρα όταν εξέρχεται από στενό σε ευρύτερο χώρο. Πιθανότερη εξήγηση όμως είναι ίσως οι ήχοι που παράγει το πουλί *βούταυρος ο αστεροσκόπος*, γνωστότερο ως «νυχτοκόρακας», οι οποίοι μοιάζουν με μουγκανητά βοδιών. Ο νυχτοκόρακας, πράγματι, ζει στα έλη και στους καλαμιώνες και στον Μεσαίωνα ονομάσθηκε ο ίδιος «γήταυρος». Η πρώτη δοξασία των αρχαίων, πριν δηλαδή γίνει λόγος για τέρας, ήταν ότι οι μυκηθμοί προέρχονταν από τους ιερούς ταύρους των θεών.

Παράδοση αναφέρει ότι όταν όλη η Θεσσαλία ήταν μια τεράστια λίμνη, ο Γήταυρος χώρισε με την ουρά του τον Όλυμπο από τον Κίσσαβο, που ήταν μέχρι τότε ενωμένοι. Με αυτό τον τρόπο, τη διάνοιξη δηλαδή του ρήγματος που σήμερα είναι γνωστό ως η Κοιλάδα των Τεμπών, το νερό που σκέπαζε τον θεσσαλικό κάμπο διέφυγε στη θάλασσα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 268

Κατηγορία:Όντα της ελληνικής μυθολογίας
Κυβέρνηση Δημητρίου Γούναρη 1921

Η **κυβέρνηση Δημητρίου Γούναρη** (Μάρτιος 1921 - Μάρτιος 1922) σχηματίστηκε ύστερα από την παραίτηση αυτής του Νικολάου Καλογερόπουλου. Τελικά, την πρωθυπουργία ανέλαβε ο κύριος εκπρόσωπος της αντιβενιζελικής παράταξης, ο αρχηγός του μεγαλύτερου αντιβενιζελικού κόμματος, του Λαϊκού, ο Δημήτριος Γούναρης. 

Η κυβέρνηση αμέσως μετά τον σχηματισμό της κλήθηκε να αντιμετωπίσει μεγάλες προκλήσεις σε εθνικό επίπεδο, όσον αφορούσε στη Μικρασιατική εκστρατεία. Στην εσωτερική πολιτική, κυρίαρχο μέλημα ήταν η ψήφιση νέου συντάγματος και η βελτίωση των οικονομικών του κράτους. Τότε, αποφασίστηκε η ανάληψη στρατιωτικών επιχειρήσεων με στόχο την κατάληψη της Άγκυρας. Για να επιτευχθεί κάτι τέτοιο ο Γούναρης ενίσχυσε το στράτευμα στέλνοντας τουλάχιστον 100.000 στρατιώτες στη Μικρά Ασία και αγοράζοντας πυρομαχικά και άλλα πολεμοφόδια. Στον διπλωματικό τομέα η κυβέρνηση Γούναρη ξεκίνησε νέο κύκλο επαφών με τις μεγάλες δυνάμεις, χωρίς όμως κάποια σχετική επιτυχία.

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Δημήτριος Γούναρης

* *«Επί των Εξωτερικών υπουργός»*: Γεώργιος Μπαλτατζής
* *«Επί της Δικαιοσύνης υπουργός»*: Δημήτριος Γούναρης
* *«Επί των Εσωτερικών υπουργός»*: Σπυρίδων Στάης
* *«Επί των Εκκλησιαστικών και της Δημοσίας εκπαιδεύσεως υπουργός»*: Θεόδωρος Ζαΐμης
* *«Επί των Οικονομικών υπουργός»*: Πέτρος Πρωτοπαπαδάκης
* *«Επί της Εθνικής Οικονομίας υπουργός»* : Ιωάννης Ράλλης
* *«Επί των Δημοσίων Συγκοινωνιών υπουργός»*: Παναγής Τσαλδάρης
* *«Επί της Γεωργίας και Δημοσίων κτημάτων υπουργός»* : Κωνσταντίνος Τερτίπης
* *«Επί των Στρατιωτικών υπουργός»*: Νικόλαος Θεοτόκης
* *«Επί των Ναυτικών υπουργός»*: Πέτρος Μαυρομιχάλης
* *«Επί του Επισιτισμού και Αυταρκείας υπουργός* : προσωρινά, Πέτρος Πρωτοπαπαδάκης
: - αντικαταστάθηκε στις 29/1/1922 από τον Χαράλαμπο Βοζίκη
* *«Επί της Περιθάλψεως υπουργός»*: Αντώνιος Καρτάλης
* *«Άνευ Χαρτοφυλακίου»* υπουργός: Γεώργιος Αλεξανδρόπουλος 

## Αναφορές


1921
Κ
Κατηγορία:1922
1
Ντιρλαντά

Το **Ντιρλαντά** ή **Ο Ντιρλαντάς** είναι παραδοσιακός καλύμνικος σκοπός που έγινε ελληνική και διεθνής επιτυχία.

## Ιστορία
Το παραδοσιακό τραγούδι **Ντιρλαντά** το τραγουδούσαν στα σφουγγαράδικα. Ιδιαίτερα το τραγουδούσαν στους δύτες, όταν ανέβαιναν από τις καταδύσεις, για να τους κρατήσουν ξύπνιους, και να σιγουρευτούν ότι δεν τους χτύπησε η νόσος των δυτών.

Ηχογραφήθηκε σε στούντιο το 1966 σε επιμέλεια της Δόμνας Σαμίου με τον καπετάν Παντελή Γκινή και ομάδα ανδρών. Κυκλοφόρησε σε δίσκο 45 στροφών (Fidelity 7375, 1966).

Το 1969 ο Διονύσης Σαββόπουλος περιέλαβε το τραγούδι στο δίσκο του *Το περιβόλι* *του τρελού* (Lyra). Αργότερα ξέσπασε δικαστική διαμάχη καθώς ο Παντελής Γκίνης επέμενε ότι το τραγούδι ήταν δικό του. Τον Οκτώβριο του 1970, ο εισαγγελέας αποφάνθηκε ότι το διαφιλονικούμενο τραγούδι είναι δημοτικό, καθότι υπήρξανε μάρτυρες, μεταξύ των οποίων και ο Γιάννης Παπαϊωάννου, που επιβεβαίωσαν ότι το τραγούδι το γνώριζαν πολλά χρόνια πριν την κυκλοφορία του. Παρά την εισαγγελική απόφαση , η υπόθεση προχώρησε σε δίκη όπου δικαιώθηκε ο Γκίνης και ο Σαββόπουλος υποχρεώθηκε να τον αποζημιώσει.

Στα ελληνικά το έχουν ηχογραφήσει εκτός από τον Διονύση Σαββόπουλο, ο Παντελής Γκίνης, ο Νίκος Ξυλούρης, η Μαρινέλλα, η Δόμνα Σαμίου και άλλοι. Το 1970 η τραγουδίστρια Δαλιδά το ηχογράφησε με τον τίτλο *Darla dirladada* στα γαλλικά και στα ιταλικά, κάνοντάς το διεθνή επιτυχία. Το 1972 το τραγούδησε ο Βασίλης Παπακωνσταντίνου, σε μια από τις πρώτες δισκογραφικές του εμφανίσεις, στο δίσκο "Ελληνική Χώρα", ο οποίος περιείχε λαϊκά και παραδοσιακά τραγούδια σε ενορχηστρώσεις του Βασίλη Αρχιτεκτονίδη. Επίσης έχει τραγουδηθεί και στα αραβικά από τη Λάιλα Γκαμάλ, στα εβραϊκά από τη Ντάνα Ιντερνάσιοναλ, στα σερβικά από τον Τζόρτζε Μαριάνοβιτς και το συγκρότημα Delča i Sklekovi, στα τουρκικά από τον Τάνζου Οκάν, στα φινλανδικά από τα συγκροτήματα Jean S, καθώς και σε άλλες γλώσσες.

## Παραπομπές


Κατηγορία:Πολιτισμός της Καλύμνου
Κατηγορία:Singles του 1970
Κατηγορία:Ελληνικά παραδοσιακά τραγούδια
Κατηγορία:Singles του 1993
Κατηγορία:Singles (ντεμπούτο)
Τημένιο (αρχαία πόλη)

Το **Τημένιον** ήταν αρχαία παράλια κώμη του Αργολικού Κόλπου, κοντά στον μυχό του. 

Η μικρή αυτή κώμη ήταν το επίνειο του Άργους και για τον λόγο αυτό ήταν καλά οχυρωμένη, παρότι περιορισμένη σε έκταση. Βρισκόταν κοντά στις εκβολές των ποταμών Ινάχου και Ερασίνου, σε απόσταση 50 σταδίων από την πόλη Ναυπλία. 

Επώνυμος ήταν ο Τήμενος γιος του Αριστόμαχου ο οποίος συμμετείχε στην κάθοδο των Δωριέων και νίκησε εδώ τον Τισαμενό . Στο σημείο που εκβάλει στην θάλασσα ο Φρίξος ποταμός υπήρχε ιερό του Ποσειδώνα και δίπλα στο ιερό της Αφροδίτης το μνήμα του Τήμενου.

## Παραπομπές


Κατηγορία:Πόλεις της αρχαίας Αργολίδας
Κάστρα της Ερήμου

Τα **Κάστρα της Ερήμου** αποτελούνται από μια σειρά μικρών κάστρων και οχυρών, διάσπαρτων στην έρημο που βρίσκεται στο ανατολικό τμήμα της Ιορδανίας. Το μεγαλύτερο μέρος των εναπομείναντων κάστρων βρίσκονται στα ανατολικά της πρωτεύουσας Αμμάν. 

## Ιστορία

Τα κάστρα οικοδομήθηκαν μεταξύ του 7ου και 8ου αιώνα, περίπου μεταξύ του 660 και 750, υπό την ηγεσία των χαλίφηδων της δυναστείας των Ομεϋαδών, αφού οι τελευταίοι είχαν ορίσει το 661 ως νέα τους πρωτεύουσα τη Δαμασκό. Η πλειονότητα των κάστρων βρίσκεται επί των αρχαίων εμπορικών δρόμων προς τη Μεδίνα και την Κούφα. 

Η οικοδόμηση των κάστρων περιελάμβανε ένα συνδυασμό χρήσης πρωϊμότερων ερειπίων και νέων κατασκευών. Η λειτουργία και χρήση των κτισμάτων δεν έχει ακόμη καθοριστεί. Οι λόγιοι έχουν προτείνει πως λειτουργούσαν εντός ενός αμυντικού, αγροτικού και/ή εμπορικού πλαισίου.Υπάρχουν διάφορες θεωρίες ως προς τη χρήση των κτηρίων. Μπορεί να λειτούργησαν ως οχυρά, σημείο συνάντησης Βεδουίνων, μπαντίγιας (δηλαδή ως εξοχικοί προορισμοί ευγενών) ή ως καραβάνσεράι.

Τα κάστρα εκπροσωπούν μερικά από τα πιο εντυπωσιακά παραδείγματα της πρώιμης ισλαμικής αρχιτεκτονικής.

## Κτίσματα

Τα περισσότερα από τα κτίσματα είναι σήμερα κατεστραμμένα. Ανάμεσα στα καλύτερα διατηρημένα είναι τα:

*Κασρ Αλ-Κάσταλ, γύρω στα 25χλμ νοτίως του Αμμάν
*Κασρ Αλ-Μουγακκάρ, γύρω στα 30χλμ νοτίως του Αμμάν
*Κασρ Μουσάττα, γύρω στα 35χλμ νοτιοανατολικά του Αμμάν
*Κασρ Χαμμάμ Ασσάραχ, γύρω στα 55χλμ βορειοανατολικά του Αμμάν
*Κασρ Χαλλαμπάτ, γύρω στα 60χλμ βορειοανατολικά του Αμμάν
*Κασρ Καράνα, γύρω στα 65χλμ ανατολικά του Αμμάν 
*Κασρ Άμρα, γύρω στα 85χλμ ανατολικά του Αμμάν
*Κασρ Τούμπα, γύρω στα 95χλμ νοτιοανατολικά του Αμμάν
*Κασρ Άζρακ, γύρω στα 100χλμ ανατολικά του Αμμάν

## Εξωτερικοί σύνδεσμοι

* Η Ιορδανική αρχή για τον τουρισμό στα Κάστρα της Ερήμου
* Κάστρα της Ερήμου

Ερημου
Καστρα Ερημου
Εθνόσημο του Περού

Το **[[εθνόσημο]] του [[Περού]]** είναι ένα εθνικό συμβολικό έμβλημα. Σε χρήση είναι τέσσερις συνολικά εκδοχές: το εθνόσημο *per se* (*Escudo de Armas*), το εθνόσημο της χώρας ή εθνικός θυρεός (*Escudo Nacional*), η Μεγάλη Σφραγίδα του Κράτους (*Gran Sello del Estado*) και το Ναυτικό Εθνόσημο (*Escudo de la Marina de Guerra*).

Και τα τέσσερα έχουν τα ίδια στοιχεία στο θυρεό τους: η πάνω αριστερή πλευρά εικονίζει τη βικούνια, το εθνικό ζώο, σε μπλε ανοικτό φόντο, σύμβολο της πανίδας του Περού. Το δέντρο στο δεξιό τμήμα είναι η κιγχόνη, από όπου παράγεται το κινίνο, σε λευκό φόντο, σύμβολο της εθνικής χλωρίδας. Η κάτω πλευρά έχει το κέρας (cornucopia) με νομίσματα να ξεχειλίζουν από αυτό σε φόντο κόκκινο. Το κέρας συμβολίζει την αφθονία του ορυκτού πλούτου στη χώρα αυτή.


Image:Escudo de armas del Perú.svg|Εθνόσημο *Escudo de Armas*
Image:Escudo nacional del Perú.svg|Εθνικό έμβλημα *Escudo Nacional*
Image:Gran Sello de la República del Perú.svg|Μεγάλη Σφραγίδα του Κράτους *Gran Sello del Estado*


Το εθνόσημο (*Escudo de Armas*) έχει ένα κλαδί δάφνης στα αριστερά και ένα κλαδί ελιάς στα δεξιά, δεμένα με ερυθρόλευκη κορδέλα όπως και μια κορόνα για πολίτες. Αυτά είναι σύμβολα δόξας και νίκης. Αυτή η εκδοχή χρησιμοποιείται στο έμβλημα που υπάρχει στην πολεμική σημαία του Περού.

Το εθνικό έμβλημα (*Escudo Nacional*) αποτελείται από έναν θυρεό με τη σημαία του Περού σε κάθε μεριά και ένα πολιτικό στέμμα.

Η Μεγάλη Σφραγίδα του Κράτους (*Gran Sello del Estado*) αποτελείται από τον εθνικό θυρεό και την ημικυκλική επιγραφή «REPÚBLICA DEL PERÚ» («Δημοκρατία του Περού») πάνω από αυτό. Χρησιμοποιείται σε επίσημα έγγραφα.

Το ναυτικό εθνόσημο (*Escudo de la Marina de Guerra*), αποτελείται από τον εθνικό θυρεό και την επιγραφή «Marina de Guerra del Peru», που σημαίνει «Πολεμικό Ναυτικό του Περού» μαζί με άγκυρες αντί για παραδοσιακές σημαίες. Υπάρχει επίσης και ο ήλιος.

## Ιστορία
thumb|175px|Πρώτη έκδοση.

Η πρώτη επίσημη έκδοση παρουσιάστηκε από το Στρατηγό Σαν Μαρτίν το 1820. Αποτελούνταν από έναν ήλιο να ανατέλλει πάνω από τις Άνδεις, όπως φαίνεται από τη θάλασσα, συνοδευόμενο από κλαδιά δάφνης δεμένα με χρυσό φιόγκο.

Μέσα στο θυρεό σε γαλάζιο φόντο, οι κίτρινες ακτίνες του ηλίου φαίνονται πίσω από σκοτεινά βουνά, ενώ ο ωκεανός παρουσιάζεται μπλε και πράσινος. Πίσω από το θυρεό υπάρχουν οι σημαίες άλλων κρατών της Αμερικής, μια μπανανιά, ένας κόνδορας των Άνδεων στα αριστερά και ένα λάμα στα δεξιά, για να βαστούν το θυρεό.

Σε περγαμηνή αναφέρεται «*Renació el sol del Perú*» («Ο ήλιος του Περού αναγεννάται») με κεφαλαία γράμματα.

thumb|right|150px|Δεύτερη έκδοση.

Το Φεβρουάριο του 1825, ο Σιμόν Μπολίβαρ καθόρισε με νόμο τα νέα εθνικά σύμβολα.

Ως το 1950, το εθνόσημο ήταν μαζί σύμβολο κράτους και έθνους. Μετά από αυτήν τη χρονιά, το εθνόσημο πήρε τη μορφή που έχει και σήμερα.

## Εξωτερικοί σύνδεσμοι

* Σημαίες του Κόσμου:Περού.html)

Κατηγορία:Εθνικά σύμβολα του Περού
Περου
Συγκρότημα εκτοξεύσεων 19

Το ***συγκρότημα εκτοξεύσεων*** πυραύλων με τον αριθμό ***LC-19*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. Ανήκει στο σύμπλεγμα συγκροτημάτων εκτόξευσης διηπειρωτικών βαλλιστικών βλημάτων (αγγλ. InterContinental Ballistic Missile, ICBM). 
Χρησιμοποιήθηκε από την NASA για την εκτόξευση αποκλειστικά όλων των επανδρωμένων πυραύλων του διαστημικού προγράμματος Gemini. Χρησιμοποιήθηκε επίσης για την εκτόξευση μη επανδρωμένων πυραύλων τύπου Τιτάνα Ι και ΙΙ.

## Ιστορικό
Χτίστηκε μαζί με τα συγκροτήματα LC-15, LC-16 και LC-20 στις αρχές του 1959 και χρησιμοποιήθηκε μέχρι το 1966. Μέσα σε αυτό το διάστημα έγιναν 27 εκτοξεύσεις από εκεί, συμπεριλαμβανομένων και αυτών 10 επανδρωμένων πυραύλων.

Πρώτη εκτόξευση έγινε στις 14 Αυγούστου 1959 με πύραυλο Τιτάνα Ι, και η οποία ήταν αποτυχημένη απόπειρα, μιας και ο πύραυλος εξερράγη πάνω στην εξέδρα και ενώ ακόμα δεν είχε καν απογειωθεί.

Πρώτη επιτυχημένη εκτόξευση έγινε στις 2 Φεβρουαρίου 1960, επίσης με έναν Τιτάνα Ι. Από τις επόμενες δεκατέσσερις εκτοξεύσεις πυραύλων Τιτάνων, μόνο δυο είχαν αποτυχία. Ο πρώτος πύραυλος Τιτάνας ΙΙ με διαστημόπλοιο Gemini 1 εκτοξεύτηκε με επιτυχία στις 8 Απριλίου 1964. Τα Gemini 1 και 2 ήταν μη επανδρωμένες δοκιμαστικές πτήσεις. Στις  23 Μαρτίου ακολούθησε τελικά το Gemini 3 με πλήρωμα τους Virgil Grissom και John Young, και μετά από αυτό ακολούθησαν τα Gemini 4 μέχρι 12. Κατόπιν σταμάτησε η λειτουργία του και έκλεισε στις 11 Νοεμβρίου 1966. Σήμερα είναι εγκαταλελειμμένο και ερείπιο. Ο πύργος εκτόξευσης κατεδαφίστηκε, ενώ ο σκελετός του πύργου εργασιών και συντηρήσεως σκουριάζει. 

Μόνο ο χώρος διέλευσης των αστροναυτών προς επιβίβαση στο διαστημόπλοιο Gemini, ο λεγόμενος *Λευκός Θάλαμος*, (αγγλ. *White Room*) από την κορυφή του πύργου εκτόξευσης έχει αποκατασταθεί και εκτίθεται στο Μουσείο CCAFS Space and Missile Museum του συγκροτήματος LC-26.

## Περιγραφή του συγκροτήματος
Η εξέδρα εκτόξευσης βρίσκεται στην κορυφή τεχνητού λόφου. Ένας σταθερός πύργος τροφοδοτούσε τον πύραυλο πριν από την εκτόξευση με καύσιμα. Δίπλα από την εξέδρα βρίσκονταν ένας άλλος, λίγο μεγαλύτερος πύργος με τον λευκό θάλαμο. Πριν την επιβίβαση, ο πύργος αυτός έγερνε στο έδαφος για να επιβιβαστούν οι αστροναύτες. Μετά ανορθώνονταν πάλι στην κάθετη θέση, και οι αστροναύτες επιβιβάζονταν στον πύραυλο.

Στο πλάι επίσης ήταν το οχυρό, καταφύγιο και διευθυντικό κέντρο παρακολούθησης της εκτόξευσης.

## Εξωτερικοί σύνδεσμοι
* LC-19 στην Encyclopedia Astronautica (αγγλ.)
* Complex 19 Launch Complex 19 in der CCAFS-Tour (αγγλ.)
* pad19.org  Ιδιωτική ιστοσελίδα για τον πύργο εκτόξευσης (αγγλ.)
* the-cape.com Φωτογραφίες του συγκροτήματος
* Το μουσείο spacemuseum.org
* Webcam μέσα από τον λευκό θάλαμο

Κατηγορία:Συγκροτήματα εκτόξευσης πυραύλων Κέιπ Κανάβεραλ